Blendi Idrizi

Blendi Idrizi (lahir 2 Mei 1998) merupakan seorang pemain bola sepak profesional Kosovo yang bermain sebagai gelandang serang untuk kelab 2. Bundesliga Schalke 04. Dilahirkan di Jerman, beliau juga mewakili pasukan kebangsaan Kosovo.

 Kerjaya Kelab 
Idrizi pada usia 13 tahun mula bermain bola sepak di Blau-Weiß Friesdorf, di mana selepas setahun itu, beliau dipindahkan ke Bonner SC. Beliau selain menjadi sebahagian daripada Bonner SC, beliau juga menjadi sebahagian daripada TSC Euskirchen (2014–2015) dan 1. FC Köln (2015–2017). Pada musim 2017–18, Idrizi kembali ke pasukan terdahulu, Blau-Weiß Friesdorf, tetapi kini sebagai pemain pasukan utama dan berjaya menjaringkan 16 gol dalam 25 perlawanan.

 Alemannia Aachen 
Pada 14 Mei 2018, Idrizi menyertai pasukan Regionalliga West Alemannia Aachen. Pada 29 Julai 2018, beliau membuat penampilan sulung dalam kekalahan 2–1 di luar rumah menentang Viktoria Köln selepas masuk sebagai pemain gantian pada minit ke-58 menggantikan Mahmut Temür.

 Fortuna Köln 
Pada 25 Jun 2019, Idrizi menyertai pasukan Regionalliga West Fortuna Köln. Pada 10 Ogos 2019, beliau membuat penampilan sulung dalam seri 1–1 di rumah menentang Wattenscheid 09 selepas disenaraikan dalam barisan pertama.

 Schalke 04 
Pada 29 Januari 2020, Idrizi menyertai pasukan Regionalliga West Schalke 04 II. Tiga hari kemudian, beliau membuat penampilan sulung dalam kemenangan 2–0 di rumah menentang bekas kelabnya Bonner SC selepas masuk sebagai pemain gantian pada minit ke-74 menggantikan Jason Ceka.

Pada 12 Mei 2021, Idrizi membuat penampilan sulung dalam pasukan utama dalam kekalahan 2–1 di luar rumah menentang Hertha BSC, memulakan perlawanan sebelum digantikan pada minit ke-77 untuk Steven Skrzybski. Tiga hari selepas penampilan sulung, beliau menjaringkan gol pertamanya untuk Schalke 04 dalam penampilannya yang kedua untuk kelab dalam kemenangan 4–3 di rumah menentang Eintracht Frankfurt dalam Bundesliga.

 Pinjaman ke Jahn Regensburg 
Pada 30 Ogos 2022, Idrizi menyertai pasukan 2. Bundesliga Jahn Regensburg, dengan pinjaman selama musim.

 Kerjaya Antarabangsa 
 Bawah-21 
Pada 22 Mei 2017, Idrizi menerima panggilan dari Kosovo U21 untuk kem latihan tiga hari. Pada 9 Oktober 2019, beliau sekali lagi menerima panggilan dari Kosovo U21 untuk perlawanan kelayakan Kejohanan Bawah-21 Eropah UEFA 2021 menentang Albania U21, dan membuat penampilan sulungnya selepas masuk sebagai pemain gantian pada minit ke-88 menggantikan Gezim Pepsi.

 Utama 
Pada 25 Mei 2021, Idrizi menerima panggilan dari Kosovo untuk perlawanan persahabatan menentang San Marino dan Malta. Tujuh hari kemudian, beliau membuat penampilan sulung bersama Kosovo dalam perlawanan persahabatan menentang San Marino selepas disenaraikan dalam barisan pertama.

 Kehidupan Peribadi 
Idrizi dilahirkan di Bonn, Jerman kepada ibu bapa Albania Kosovo dari Gjilan.

 Rujukan 

Category:Kelahiran 1998
Category:Pemain FC Schalke 04 II
Category:Pemain Bundesliga